קרוליין גראהם הנסן

קרוליין גראהם הנסן (נולדה ב-18 בפברואר 1995) היא שחקנית כדורגל נורווגית המשחקת בעמדת הקשר בנבחרת נורווגיה ובקבוצת ברצלונה. במהלך השנים זכתה עם קבוצתה 3 פעמים בליגת האלופות, 4 אליפויות ספרד, 3 אליפויות גרמניה, 2 אליפויות נורווגיה וגביעים רבים בשלוש ארצות אלו. הנסן נולדה באוסלו, נורווגיה. היא החלה לשחק כדורגל במועדון המקומי לין, המעורב לבנים ובנות. בגיל 14 עברה לשחק בקבוצת גיל שנה מעליה בגלל שהמאמן שלה טען שהיא משפיעה לרעה על הבנים בקבוצה. בגיל 15 עזבה את המועדון לא לפני שזכתה בגביע הנורווגי לבנות עד גיל 16. הנסן עברה למועדון המקצועני הראשון שלה סטבק באוגוסט 2010. היא ערכה את הופעת הבכורה שלה מול טופסריין כשנכנסה כמחליפה בדקה ה-73. באותה עונה זכתה הקבוצה באליפות נורווגיה ובשנה לאחר מכן זכתה בגביע, בגמר הגביע בשלה הנסן שער שוויון בתוספת הזמן אך החמיצה פנדל בדו-קרב פנדלים. באוגוסט 2013 חתמה בקבוצה השוודית טירסה שהייתה אלופת שוודיה. באותה עונה שחקה בליגת האלופות לנשים. הנסן חזרה לסטבק בינואר 2014 על מנת לסיים את לימודיה בבית ספר התיכון. ב-8 במאי 2014 הודיעה המועדון הגרמני שהנסן חתמה אצלו על חוזה לשנתיים, ובתקשורת הנורווגית דווח שהשכר השנתי שלה הוא 100,000 פאונד. לקראת סוף השנה היא אובחנה כסובלת מברך קופצים. הפציעה גרמה לה להיעדר מליגת האלופות ומגביע העולם. בסוף העונה הבאה סבלה הנסן מפציעה נוספת בברך שגרמה לה להיעדר מגמר ליגת האלופות לנשים בה הפסידה קבוצתה לליון לאחר דו-קרב בעיטות עונשין. בעונת 2016–2017 זכתה בדאבל הגרמני וכך גם בעונה שלאחר מכן כאשר היא כובשת פנדל מכריע בגמר הגביע מול באיירן מינכן. בעונה האחרונה שלה בוולפסבורג 2018–2019 זכתה פעם נוספת בדאבל הגרמני כשהיא כובשת 14 שערים ומבשלת 29 שערים ב-33 משחקים. ב-20 במאי 2019 חתמה על חוזה לשנתיים בקבוצת ברצלונה והייתה לשחקנית הנורווגית הראשונה במועדון. הנסן ערכה את הופעת הבכורה שלה בליגה בברצלונה במחזור הראשון מול קבוצת סי די טאקון (שהפכה לריאל מדריד) והיא כבשה במשחק את השער השישי במשחק שנגמר בתוצאה 1–9. במרץ 2020 הצטרפה הנסן לקבוצת שחקניות שהודיעו שיתרמו 10% מהשכר שלהן לטובת אנשים שנפגעו ממגפת הקורונה. באותה עונה הגיעה הקבוצה עד חצי גמר ליגת האלופות והודחה על ידי וולפסבורג קבוצתה הקודמת. בעונה לאחר מכן בשלה לאלכסיה פוטיאס את השער הראשון במשחק נשים תחרותי שנערך אי פעם בקאמפ נואו. באותה שנה זכתה קבוצתה בליגת האלופות לנשים כשהנסן תורמת בישול בחצי הגמר מול קבוצת פריז סן-ז'רמן ושער בגמר בניצחון 0–4 על צ'לסי. בעונת 2022-23 זכתה עם קבוצתה ברצלונה באליפות ספרד ובליגת האלופות. במשחק הגמר של ליגת האלופות בשלה את השער הראשון של קבוצתה בדרך לניצחון 3-2.[1] בעונת 2023-24 זכתה עם קבוצתה ברצלונה בכל התארים האפשריים. הנסן כבשה 21 שערים ובשלה 19 ב-25 משחקי ליגה וסיימה כמלכת השערים ומלכת הבישולים של הליגה. כמו כמו כן כבשה 5 שערים בליגת האלופות בדרך לזכייה בתואר. הנסן ערכה את הופעת הבכורה שלה בנבחרת נורווגיה בנובמבר 2011 מול בלגיה. היא כבשה את שערה הראשון בנבחרת ביוני 2012 מול בולגריה. היא זומנה לסגל של הנבחרת ליורו 2013 ביחד עם אדה הגרברג. הקבוצה הגיעה לגמר הטורניר מול גרמניה אך הפסידה 0–1 כשהשוערת הגרמנייה עוצרת שני פנדלים אחד מהם כתוצאה מעברה על הנסן. הנסן נעדרה מגביע העולם לנשים ב-2015 כתוצאה מפציעה בברך. ביורו 2017 הוגרלה נורווגיה לבית המוות יחד במהלכו הפסידה את כל שלושת המשחקים ולא כבשה שער. במהלך המשחק האחרון החמיצה הנסן פנדל. לאחר היורו פרשה אדה הגברג מהנבחרת כביקורת על חוסר ההשקעה בנבחרת הנשים - מהלך שהפתיע את הנסן אם כי היא הצטרפה לביקורת זאת. במונדיאל 2019 היא הובילה את הנבחרת לרבע הגמר בו הפסידו לאנגליה וסיימה את הטורניר כשחקנית שהשלימה הכי הרבה דריבלים. סטבק אליפות ליגת העל הנורווגית 2010, 2013 הגביע הנורווגי לנשים 2011, 2012, 2013 וולפסבורג אליפות ההבונדסליגה לנשים בעונות 2016/2017, 2017/2018, 2018/2019 הגביע הגרמני לנשים בעונות 2014/2015 ,2015/2016 ,2016/2017, 2017/2018, 2018/2019 ברצלונה זכייה בליגת האלופות ב-2020/2021ֿ, 2022/23, 2023/24 אליפות ליגת העל הספרדית ב-2019/2020, 2020/2021, 2021/2022, 2022/2023 ו 2023/2024 גביע המלכה הספרדי ב-2020, 2021, 2022 ו-2024 אלוף האלופים הספרדי ב-2020, 2022 גביע קטלוניה ב-2019 השחקנית הנורווגית הטובה של השנה ב-2019, 2020, 2021 ה-MVP של העונה בליגת העל הספרדית בעונת 2020/2021 מועמדת לכדורגלנית השנה בעולם ב-2019, 2020 נבחרה לנבחרת העונה בליגת האלופות של אופ"א בעונות 2019/2020 ו-2020/2021 מדיה וקבצים בנושא קרוליין גראהם הנסן בוויקישיתוף קרוליין גראהם הנסן, ברשת החברתית פייסבוק קרוליין גראהם הנסן, ברשת החברתית אקס (טוויטר) קרוליין גראהם הנסן, ברשת החברתית אינסטגרם קרוליין גראהם הנסן, באתר Soccerdonna (בגרמנית) קרוליין גראהם הנסן, באתר Soccerway קרוליין גראהם הנסן, באתר WorldFootball.net קרוליין גראהם הנסן, באתר FootballDatabase.eu קרוליין גראהם הנסן, באתר ESPN Matchvinner-Grønli sendte slengkyss til Røas keeper, www.vg.no (בנורווגית ספרותית) Graham Hansen valgte svensk klubb, dagbladet.no, ‏2013-08-08 (בנורווגית) Goal 50: The best players in the world for 2018-19, www.goal.com (באנגלית) Caroline Graham Hansen reinforces Barça Women's team, www.fcbarcelona.com (באנגלית) Emily Dulhanty, UWCL Semifinal: Wolfsburg defeat Barcelona 1-0 – Equalizer Soccer (באנגלית אמריקאית) Mathias Hagen, Graham Hansen og Barcelona vant historisk kamp: – Det var spesielt, NRK, ‏2021-01-06 (ב־) UEFA.com, Chelsea 0-4 Barcelona: Barça surge to first Women's Champions League title, UEFA.com, ‏2021-05-16 (באנגלית) UEFA.com, Teenage talent Hansen backs Norway blend, UEFA.com, ‏2013-06-21 (באנגלית) Hanne Skjellum, Lagvenninne om Hegerbergs landslagsnei: – Jeg er sjokkert, NRK, ‏2017-08-29 (ב־)